Document ID: /roh_data/filtered/fineweb-2-filterrobots_roh.jsonl.gz/20979

Per sensibilisar giuvens atlets sco era las persunas d'assistenza per la problematica, han els vinavant organisà l'onn passà var 130 referats e cuors. Bun 3'300 persunas s'èn sa participadas a quels.
In success saja er la banca da datas «Global DRO». En quella sa mintgin mirar sch'in medicament è sin la glista da doping u betg.
Passa 2000 controllas l'onn 2018
Passa 2'000 controllas ha AntiDoping Svizra fatg l’onn passà – 694 da quellas durant ina concurrenza. L'onn passà hai perquai dà sis surpassaments. Quatter da quels cas èn vegnids sancziunads cun ina bloccada da fin 48 mais.
Sustegn per «whistleblowers»
Far dapli vul Antidoping Svizra per quellas persunas che fan enconuschent cas da doping. Senza quels whistleblowers na fissi per exempel betg stà pussibel da scuvrir ils cas da doping da sang durant il campiunadi mundial da cuorsa liunga a Seefeld quest fevrer, di Antidoping Svizra. Ella vul perquei migliurar l'anonimitad e la protecziun da quellas persunas. Per exempel cun ina regla per perdetgas principalas.
RR novitads 17:00